Amirilin Tron
Amirlin Tron je titula u izmišljenom svijetu Točka vremena, svijetu koji je stvorio američki pisac Robert Džordan. Amirlin Tron, ili Amirlin, kako se često skraćuje naziv ove titule, je vođa Aes Sedai u Tar Valonu. Bira se od strane Dvorane Kule doživotno, i raskida sve veze sa svojim Ađahom, sve u cilju toga da "istovremeno pripada svakom Ađahu, i ne pripada ni jednom". Njena reč predstavlja autoritet između Aes Sedai, iako ona može biti smijenjena od strane onih koji su je i izabrali, Zasedača iz Dvorane Kule. Na mjestu Amirlin Tron može biti samo žena koja može da usmjerava, i samo ona koja pripada Bijeloj Kuli. Zakoni Bijele Kule podrazumjevaju da Amirlin Tron bude Aes Sedai pošto je uzdignuta, ali ovo ne predstavlja preduslov za uzdizanje. Ova rupa u zakonu je iskorištena kako bi Egvena al’Vera bila uzdignuta na tu poziciju, od strane Salidarskih Aes Sedai. Za vrijeme Doba legendi, vođa Aes Sedai se nazivao Prvi među Slugama (kao na primer Lijus Terin Telamon), i on je pandan današnjoj Amirlin Tron. Prvi među Slugama su nosili Tamirlin prsten. "Amirlin" je vjerovatno iskvareni oblik ove riječi Starog jezika, iako je također moguće da je ovo aluzija na čarobnjaka Merlina, baš kao što je Tar Valon najvjerovatnije aluzija na Avalon.